stanford-oval/wikipedia huggingface dataset:
แองกลีไซต์

| แองกลีไซด์ |
| --- | --- |
Anglesite from Morocco
การจำแนก
ประเภท: แร่ซัลเฟต
สูตรเคมี: PbSO4
คุณสมบัติ
สี: Colorless to white, commonly tinted gray; orange, yellow, green, blue, rarely violet
รูปแบบผลึก: Granular, banded, nodular to stalactitic
โครงสร้างผลึก: Orthorhombic
แนวแตกเรียบ: [001] good, [210] distinct
รอยแตก: Brittle to conchoidal
ค่าความแข็ง: 2.5–3.0
ความวาว: Adamantine crystals, dull when massive earthy
ดรรชนีหักเห: nα = 1.878  nβ = 1.883  nγ = 1.895
คุณสมบัติทางแสง: Biaxial (+)
สีผงละเอียด: White
ความถ่วงจำเพาะ: 6.3
การหลอมตัว: 1.5
ความโปร่ง: Transparent to translucent
อ้างอิง: 
แองกลีไซต์ (อังกฤษ: Anglesite) เป็นแร่ซัลเฟตตะกั่ว มีสูตรทางเคมีคือ PbSO4 เป็นผลิตภัณฑ์จากการออกซิเดชันของแร่ซัลไฟด์ตะกั่วกาลีนา ประกอบด้วย 74% ของตะกั่วตามน้ำหนัก และมีความถ่วงจำเพาะสูง 6.3 สีของแองกลีไซด์จะเป็นสีขาวหรือสีเทาและมีลายสีเหลืองซีด อาจเป็นสีเทาเข้มถ้าไม่บริสุทธิ์
แยกวิทยุ-เพชรบุรี

| --- | --- |
ชื่ออักษรไทย: วิทยุ-เพชรบุรี
ชื่ออักษรโรมัน: Witthayu-Phetchaburi
รหัสทางแยก: N025 (ESRI), 099 (กทม.)
ที่ตั้ง: แขวงมักกะสัน เขตราชเทวี กรุงเทพมหานคร
ทิศทางการจราจร
→: ถนนเพชรบุรี » แยกมิตรสัมพันธ์
↓: ถนนวิทยุ » แยกเพลินจิต
←: ถนนเพชรบุรี » แยกชิดลม-เพชรบุรี
แยกวิทยุ-เพชรบุรี (อังกฤษ: Witthayu-Phetchaburi Junction) เป็นสามแยกถนนวิทยุบรรจบถนนเพชรบุรี ใกล้ทางลงทางด่วนเพชรบุรีของทางพิเศษเฉลิมมหานคร ในพื้นที่เขตราชเทวี กรุงเทพมหานคร ถือว่าเป็นจุดสิ้นสุดของถนนวิทยุ
เมื่อปี พ.ศ. 2533 บริเวณแยกนี้เป็นสถานที่เกิดเหตุการณ์รถบรรทุกแก๊สระเบิด ซึ่งทำให้มีผู้เสียชีวิตและผู้บาดเจ็บเป็นจำนวนมาก และเกิดเพลิงไหม้ทำให้อาคารบ้านเรือนได้รับความเสียหายเป็นบริเวณกว้าง นับเป็นอุบัติเหตุที่ร้ายแรงมากที่สุดครั้งหนึ่งในรอบปี
สถานที่สำคัญบริเวณทางแยก

ท่าเรือสะพานวิทยุ
อาคารวานิช 1 และ 2
อาคารวิทยุคอมเพล็กซ์
บีดีเอ็มเอส เวลเนส คลินิก
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ
ปาร์คนายเลิศ
โรงแรมอามัน นายเลิศ กรุงเทพ
ดูเพิ่ม

เหตุการณ์รถแก๊สระเบิดที่ถนนเพชรบุรีตัดใหม่ พ.ศ. 2533
แองเจลา บาสเซตต์

| แองเจลา บาสเซตต์ |
| --- | --- |
บาสเซตต์ในงาน San Diego Comic-Con ปี 2015
สารนิเทศภูมิหลัง
เกิด:  (1958-08-16) 16 สิงหาคม ค.ศ. 1958 (66 ปี) แองเจลา อีเวลีน บาสเซตต์ ฮาร์เลม นิวยอร์ก สหรัฐอเมริกา
คู่สมรส: Courtney B. Vance (1997-ปัจจุบัน)
อาชีพ: นักแสดง
ปีที่แสดง: 1985-ปัจจุบัน
แองเจลา อีเวลีน บาสเซตต์ (อังกฤษ: Angela Evelyn Bassett) เกิดเมื่อวันที่ 16 สิงหาคม ค.ศ. 1958 เป็นนักแสดงอเมริกัน เป็นที่รู้จักในภาพยนตร์ชีวประวัติที่สร้างขึ้นจากชีวิตจริงของนักร้องชาวแอฟริกัน-อเมริกัน ทีน่า เทอร์เนอร์ เรื่อง What's Love Got to Do with It เช่นเดียวกับบทบาท เบตตี ชาเบซซ์ ในภาพยนตร์เรื่อง Malcolm X  และแสดงในภาพยนตร์เรื่อง Panther และบทโรซา พาร์กส ในเรื่อง The Rosa Parks Story ,บทแม่ของไมเคิล แจ็กสัน แคเทอรีน ในมินิซีรีส์เรื่อง The Jacksons: An American Dream แม่ของเดอะโนโทเรียส บี.ไอ.จี. โซเลตตา วอลเลซในภาพยนตร์เรื่อง Notorious และหนึ่งในนักแสดงนำซีรีส์ 9-1-1
แยกบางขุนนนท์

| --- | --- |

ชื่ออักษรไทย: บางขุนนนท์
ชื่ออักษรโรมัน: Bang Khun Non
รหัสทางแยก: N405 (ESRI), 128 (กทม.)
ที่ตั้ง: แขวงบางขุนนนท์ เขตบางกอกน้อย กรุงเทพมหานคร
ทิศทางการจราจร
↗: ถนนจรัญสนิทวงศ์ » แยกบรมราชชนนี
↙: ถนนจรัญสนิทวงศ์ » แยกไฟฉาย
↖: ถนนบางขุนนนท์ » แยกชักพระ
แยกบางขุนนนท์ (อังกฤษ: Bang Khun Non Junction) เป็นทางแยกบริเวณจุดบรรจบระหว่างถนนจรัญสนิทวงศ์กับถนนบางขุนนนท์ ในพื้นที่แขวงบางขุนนนท์ และแขวงศิริราช เขตบางกอกน้อย กรุงเทพมหานคร ใกล้กับเชิงสะพานข้ามคลองบางกอกน้อยและจุดตัดทางรถไฟบริเวณป้ายหยุดรถไฟจรัญสนิทวงศ์ ซึ่งเป็นจุดบรรจบระหว่างถนนสุทธาวาสกับถนนเลียบทางรถไฟสายใต้ (ตลิ่งชัน)
กายภาพ

เป็นจุดบรรจบของถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวตะวันออกเฉียงเหนือ-ตะวันตกเฉียงใต้, ถนนบางขุนนนท์ ขนาด 4 ช่องจราจร (ไม่มีเกาะกลาง) ด้านทิศตะวันตกเฉียงเหนือ นอกจากนี้ยังมีซอยจรัญสนิทวงศ์ 32 (วัดสุวรรณาราม) ขนาด 2 ช่องจราจร (ไม่มีเกาะกลาง) แยกออกไปทางด้านทิศตะวันออกเฉียงใต้อีกด้วย จึงอาจถือว่าทางแยกบางขุนนนท์เป็นสี่แยก แต่ทางการไม่ถือว่าซอยดังกล่าวเป็นส่วนหนึ่งของทางแยกนี้ เนื่องจากทางแยกนี้มีสัญญาณไฟจราจรหลักเพียง 3 ด้าน
สถานที่สำคัญ

สำนักงานเขตบางกอกน้อย
ตลาดบางขุนนนท์
ป้ายหยุดรถไฟจรัญสนิทวงศ์
ตลาดสหกรณ์ศาลาน้ำเย็น
วัดสุวรรณาราม
วัดใหม่ยายแป้น
คลองบางกอกน้อย
สถานีรถไฟฟ้ามหานคร สายสีน้ำเงินส่วนต่อขยายช่วงบางซื่อ-ท่าพระ บางขุนนนท์
โครงการในอนาคต

โครงการส่วนต่อขยายรถไฟฟ้าชานเมืองสายสีแดงอ่อน ช่วงช่วงตลิ่งชัน-ศิริราช ตามแนวถนนจรัญสนิทวงศ์ มีสถานีจรัญสนิทวงค์ ยกระดับเหนือทางแยก
โครงการส่วนต่อขยายรถไฟฟ้ามหานคร สายสีส้ม ช่วงตลิ่งชัน-ศูนย์วัฒนธรรมแห่งประเทศไทย ตามแนวถนนจรัญสนิทวงศ์ มีสถานีบางขุนนนท์ ใต้ทางแยก
ดูเพิ่ม

ถนนจรัญสนิทวงศ์
รถไฟฟ้ามหานคร สายสีน้ำเงิน
รถไฟฟ้าชานเมืองสายสีแดงอ่อน
รถไฟฟ้ามหานคร สายสีส้ม
สถานีบางขุนนนท์
แอกเซล โรส

| แอ็กเซิล โรส |
| --- | --- |
แอ็กเซิล โรส ในปี 2017
ข้อมูลพื้นฐาน
ชื่อเกิด: วิลเลียม บรูซ โรส จูเนียร์
รู้จักในชื่อ: แอ็กเซิล โรส
เกิด:  (1962-02-06) กุมภาพันธ์ 6, 1962 (62 ปี)
ที่เกิด: ลาฟาแยต รัฐอินดีแอนา สหรัฐอเมริกา
แนวเพลง: ฮาร์ดร็อค เฮฟวี่เมทัล
อาชีพ: นักร้อง , นักแต่งเพลง , โปรดิวเซอร์
เครื่องดนตรี: ไมโครโฟน , เปียโน , กีตาร์ , เครื่องสังเคราะห์เสียง , คียบอร์ด , เพอร์คัชชัน
ช่วงปี: ค.ศ. 1983 - ปัจจุบัน
ค่ายเพลง: Geffen , UZI Suicide
คู่สมรส: Erin Everly (1990 - 1991)

เว็บไซต์: www.gunsnroses.com
ดับเบิลยู. แอ็กเซิล โรส (อังกฤษ: W. Axl Rose) (ชื่อเกิด วิลเลียม บรูซ โรส จูเนียร์; ต่อมาเปลี่ยนเป็น วิลเลียม บรูซ เบลีย์, 6 กุมภาพันธ์ 1962) เป็นนักร้องชาวอเมริกัน และนักแต่งเพลง เขายังเป็นนักร้องนำและเป็นสมาชิกดั้งเดิมเพียงคนเดียวของวงฮาร์ดร็อก กันส์แอนด์โรสเซส แอ็กเซิล โรส เป็นที่รู้จักในฐานะนักร้องที่มีเสียงอันทรงพลังและการแสดงสดอันยอดเยี่ยม  โรสยังถูกเข้าชิงชื่อเป็นหนึ่งในนักร้องที่เยี่ยมที่สุดตลอดกาลโดยนิตยสารต่างๆ อาทิ โรลลิงสโตน และ NME
เกิดและเติบโตใน ลาฟาแยต , อินเดียน่า, โรสย้ายไปยังลอสแองเจอริสในช่วงต้นยุค 80's ซึ่งในช่วงนั้นเขาก็ยังทำหน้าที่แก่หลายวงเช่น Hollywood Rose และ L.A. Guns ในปี 1985 เขายังได้เป็นผู้ก่อตั้งวง Guns N' roses ซึ่งต่อมาประผลความสำเร็จอย่างมากในปลายยยุค 80's ถึงยุค 90's โดยอัลบั้มชุดแรก แอปพีไทต์ฟอร์เดสตรักชัน (1987) มียอดขายไปกว่า 30 ล้านแผ่นเสียงทั่วโลก โดยอัลบั้ม Use Your Illusion I และ Use Your Illusion II (1991) ติดอันดับ 2 และ 1 ใน บิลบอร์ด 200 และยังมียอดขาย 35 ล้านแผ่นเสียงทั่วโลก
หลังจากปี 1994 ,  ทัวร์คอนเสริ์ตอัลบั้มชุดที่ 3 Use Your Illusion ซึ่งกินเวลาไปครึ่งปี หลังจากนั้นแอ็กเซิล โรสก็หายไปจากชีวิตประชาชนถึงหลายปี ในขณะที่ภายในวงมีปัญหากันระหว่างสมาชิกอันเนื่องมาจากความแตกต่างของแนวเพลงดนตรีของสมาชิก แต่ก็ยังเป็นสมาชิกยุคบุกเบิกคนเดียวภายในวง เขาก็ยังสามารถทำงานอย่างต่อเนื่องกับวง กันส์แอนด์โรสเซส เพราะชื่อวงของเขาถูกต้องตามกฎหมาย ในปี 2001 เขาไลน์อัพวง กันส์แอนด์โรสเซสขึ้นมาใหม่ในเทศกาลดนตรี Rock in Rio 3 อีกทั้งยังมีการทัวร์คอนเสริ์ตอยู่เป็นระยะเพื่อโปรโมตอัลบั้มชุดที่หก Chinese Democrazy ซึ่งมีความคาดหวังอย่างมากในวงการเพลงก่อนที่จะถูกปล่อย  ในปี 2012 , แอ็กเซิล โรสได้แต่งตั้งให้อยู่ใน หอเกียรติยศร็อกแอนด์โรล ในฐานะสมาชิกวงกันส์แอนด์โรสเซส แต่เขาปฏิเสธการเข้าร่วมและการร้องขอจากหอเกียรติยศ
ประวัติ

แอ็กเซิล โรส มีชื่อเกิดว่า วิลเลียม บรูซ โรส จูเนียร์ ในลาฟาแยต  , อินเดียน่า เป็นลูกคนแรกของ ชารอน อี (née Lintner), ขณะนั้นชารอนอียังอายุสิบหก ซึ่งเธอกำลังเรียนอยู่ในระดับชั้นมัธยมศึกษา และพ่อของเขา วิลเลียม บรูซ โรสขณะนั้นอายุยี่สิบ . พ่อของแอกโซลกล่าวว่า เธอเป็นตัวปัญหาในชุมชน และการตั้งครรภ์โดยไม่วางแผน. พ่อแม่ของเขาแยกทางกันเมื่อเขาอายุได้เพียงสองขวบ , พ่อของเขายังถูกกล่าวหาว่า ลักพาตัวและทำร้ายร่างกาย ก่อนที่จะหนีไปจากเมืองลาฟาแยต แม่ของเขาแต่งงานใหม่กับ สตีเฟ่น เอล  เบลีย์ และเปลี่ยนชื่อลูกชายเป็น วิลเลียม บรูซ เบลีย์. เขามีสองพี่น้องที่อายุน้อยกว่า - น้องสาว เอมี่ และลูกพี่ลูกน้อง , จวร์ตส จนอายุได้ 17 , โรสเชื่อว่าไบลีย์เป็นพ่อแม่บุญธรรม เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ , ซีเนียร์ เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ ซีเนียร์พ่อแท้ๆของแอกแซล โรสถูกฆาตกรรมที่เมืองมาริออน , รัฐอิลลินอย ในปี 1984 โดยถูกฆาตกรรมจากคนใกล้ตัวเองและถูกตัดสินลงโทษ โรซยังไม่ได้ทราบเรื่องคดีฆาตกรรมจนกระทั่งปีถัดมา
ครอบครัวไบลีย์เคร่งครัดในศาสนา โรสและครอบครัวของเขามักเข้าโบสถ์เพนเทคอสต์อยู่บ่อยครั้ง , ซึ่งเขาจะต้องมาโบสถ์ 3-8 ครั้งต่อสัปดาห์อีกทั้งยังต้องมาโรงเรียนคริสถ์ทุกวันอาทิตย์  โรสได้อธิบายเกี่ยวกับเรื่องการเรียนภายหลังว่า เขารู้สึกไม่สบายใจนักเพราะโดนกดขี่ โรสได้อธิบายไว้ดังนี้ "เราต้องการได้โทรทัศน์ภายในอาทิตย์เดียว แต่พ่อเลี้ยงผมโยนมันเพราะพวกเขามีจิตใจอำมหิต ผมไม่ได้รับการยินยอมให้ฟังเพลง ผู้หญิงคือปีศาจ ทุกสิ่งคือปีศาจ"
โรงเรียนขอนแก่นวิเทศศึกษา

| โรงเรียนขอนแก่นวิเทศศึกษา |
| --- | --- |
Khon Kaen Vithes Suksa Bilingual School Khon Kaen Vithes Suksa Bilingual School

ที่ตั้ง
257 ถนนเหล่านาดี ตำบลบ้านหว้า อำเภอเมืองขอนแก่น จังหวัดขอนแก่น 40000
ข้อมูล
ชื่ออื่น: KKVS
ประเภท: โรงเรียนสองภาษา
สถาปนา: พ.ศ. 2538
หน่วยงานกำกับ: สำนักงานคณะกรรมการส่งเสริมการศึกษาเอกชน  กระทรวงศึกษาธิการ
ผู้อำนวยการ: รัตนาภรณ์ วัฒนศัพท์
ระดับปีที่จัดการศึกษา: ปฐมวัย,ประถมศึกษา,มัธยมศึกษา
สี: ██ เขียว
เพลง: มาร์ชขอนแก่นวิเทศศึกษา
เว็บไซต์: www.kkvs.ac.th
โรงเรียนขอนแก่นวิเทศศึกษา (อังกฤษ: Khon Kaen Vithes Suksa Bilingual School) เป็นโรงเรียนสหศึกษาระดับ ปฐมวัย,ประถมศึกษา,มัธยมศึกษา อยู่ในความดูแลของสำนักงานคณะกรรมการส่งเสริมการศึกษาเอกชน กระทรวงศึกษาธิการ ก่อตั้งเมื่อปี พ.ศ. 2538 มีการเรียนการสอนเป็นสองภาษาเน้นภาษาอังกฤษด้วยหลักสูตรเคมบริดจ์จากประเทศสหราชอาณาจักร
ประวัติโรงเรียน

โรงเรียนขอนแก่นวิเทศศึกษาได้จัดตั้งขึ้นเพราะ มหาวิทยาลัยขอนแก่นได้ทำโครงการศึกษาและจัดทำ "แผนลงทุนของจังหวัดขอนแก่น" เมื่อเดือนพฤษภาคม พ.ศ. 2537 สรุปว่า ถึงแม้ว่าจังหวัดขอนแก่นจะมีจุดเด่นเรื่องการเป็นจุดยุทธศาสตร์ของการคมนาคมขนส่งทางบกของภูมิภาคและแหล่งรวมสถาบันการศึกษาระดับ สูงจำนวนมาก รวมทั้งเป็นศูนย์รวมการบริหารราชการและศูนย์บริการการเงินของภูมิภาค แต่จุดอ่อนที่สำคัญประการหนึ่ง คือ ขอนแก่นยังไม่มีโรงเรียนนานาชาติ ทั้งๆที่จังหวัดขอนแก่นมีศักยภาพที่จะเปิดโรงเรียนนานาชาติได้ และได้มีข้อสรุปถึงเรื่องโครงการลงทุนด้านโครงสร้างพื้นฐานและโครงสร้างการสนับสนุนการลงทุนโดยรวมว่า "โครงการโรงเรียนนานาชาติจังหวัดขอนแก่น เป็นมาตรการหนึ่งที่จำเป็นของการพัฒนาจังหวัดขอนแก่น" จนกระทั่งได้จัดตั้งขึ้นเป็นโรงเรียนขอนแก่นวิเทศศึกษา ที่ตำบลบ้านหว้า อำเภอเมืองขอนแก่น จังหวัดขอนแก่น
ศิษย์เก่ามีชื่อเสียง

ณเดชน์ คูกิมิยะ นักแสดง, นายแบบ
เปรมอนันต์ ศรีพานิช นักแสดง
ธิติ มหาโยธารักษ์ นักแสดง
แหล่งข้อมูลอื่น

เว็บไซต์หลักของโรงเรียนขอนแก่นวิเทศศึกษา
แผนที่และภาพถ่ายทางอากาศของ โรงเรียนขอนแก่นวิเทศศึกษา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°23′55″N 102°44′42″E﻿ / ﻿16.3986697°N 102.7450913°E﻿ / 16.3986697; 102.7450913
แยกพาณิชยการธนบุรี

| --- | --- |

ชื่ออักษรไทย: พาณิชยการธนบุรี
ชื่ออักษรโรมัน: Phanitchayakan Thon Buri
รหัสทางแยก: N040 (ESRI), 250 (กทม.)
ที่ตั้ง: แขวงวัดท่าพระ เขตบางกอกใหญ่ กรุงเทพมหานคร
ทิศทางการจราจร
↑: ถนนจรัญสนิทวงศ์ » แยกไฟฉาย
↓: ถนนจรัญสนิทวงศ์ » แยกท่าพระ
←: ถนนพาณิชยการธนบุรี » ทางแยกต่างระดับบางแวก ถนนราชพฤกษ์
แยกพาณิชยการธนบุรี (อังกฤษ: Phanitchayakan Thon Buri Junction) หรือที่นิยมเรียกว่า แยกพาณิชย์ธนฯ และ แยกจรัญสนิทวงศ์ 13 เป็นสามแยกปากทางถนนพาณิชยการธนบุรี (ซอยจรัญสนิทวงศ์ 13 เดิม) บรรจบถนนจรัญสนิทวงศ์ ในพื้นที่เขตบางกอกใหญ่ กรุงเทพมหานคร ซึ่งเป็นเส้นทางเข้าสู่วิทยาลัยอาชีวศึกษาธนบุรีและวิทยาลัยพณิชยการธนบุรี ทั้งยังสามารถใช้เป็นเส้นทางลัดจากถนนจรัญสนิทวงศ์เชื่อมต่อไปยังถนนบางแวก ออกสู่ถนนราชพฤกษ์ในพื้นที่เขตภาษีเจริญและถนนกาญจนาภิเษกในพื้นที่เขตบางแคได้ โดยมีรถสองแถวให้บริการจากปากทาง นอกจากนี้บริเวณแยกยังเป็นจุดเริ่มต้นของรถโดยสารสี่ล้อเล็กและรถสามล้อสองแถวที่ให้บริการในเส้นทางจรัญฯ 13–แยกไฟฉาย–พรานนก–ท่าน้ำศิริราช
กายภาพ

เป็นจุดบรรจบของถนนพาณิชยการธนบุรี ขนาด 2 ช่องจราจร (ไม่มีเกาะกลาง) ด้านทิศตะวันตก และถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวเหนือ–ใต้ เดิมทางแยกนี้มีสัญญาณไฟจราจรควบคุม แต่ปัจจุบันได้ปิดทางแยก รถที่เข้า–ออกจากถนนพาณิชยการธนบุรีจะต้องไปกลับรถที่ปากซอยจรัญสนิทวงศ์ 20 และหน้ามหาวิทยาลัยเทคโนโลยีสยาม
สถานที่สำคัญบริเวณทางแยก

วัดดีดวด
สถานีจรัญฯ 13 ในเส้นทางรถไฟฟ้ามหานคร สายเฉลิมรัชมงคล
ดูเพิ่ม

ถนนจรัญสนิทวงศ์
รถไฟฟ้ามหานคร สายสีน้ำเงิน
สถานีพาณิชยการธนบุรี
แยกลาดหญ้า

บทความนี้เกี่ยวกับทางแยกในกรุงเทพมหานคร สำหรับแยกในจังหวัดกาญจนบุรี ดูที่ แยกลาดหญ้า (จังหวัดกาญจนบุรี)
| --- | --- |
แยกลาดหญ้า มองจากถนนลาดหญ้าไปยังถนนท่าดินแดง
ชื่ออักษรไทย: ลาดหญ้า
ชื่ออักษรโรมัน: Lat Ya
รหัสทางแยก: N357 (ESRI), 107 (กทม.)
ที่ตั้ง: แขวงคลองสาน เขตคลองสาน กรุงเทพมหานคร
ทิศทางการจราจร
↗: ถนนท่าดินแดง » ท่าดินแดง
→: ถนนลาดหญ้า » แยกคลองสาน
←: ถนนลาดหญ้า » วงเวียนใหญ่
↖: ถนนอิสรภาพ » แยกบ้านแขก
แยกลาดหญ้า (อังกฤษ: Lat Ya Intersection) หรือ แยกสามเหลี่ยมลาดหญ้า เป็นแยกที่มีจุดตัดระหว่าง ถนนลาดหญ้า, ถนนอิสรภาพ และ ถนนท่าดินแดง ตั้งอยู่ในพื้นที่ แขวงคลองสาน เขตคลองสาน กรุงเทพมหานคร โดยแยกนี้เป็นจุดเริ่มต้นของถนนอิสรภาพ และ ถนนท่าดินแดง
โครงสร้างแยก

มีจุดตัดที่มีสัญญาณไฟจราจรภายในแยก 3 จุด ดังนี้:
ทิศเหนือ: จุดตัดสี่แยกระหว่าง ถนนท่าดินแดง กับ ถนนอิสรภาพ
ทิศตะวันตก: จุดตัดสามแยกระหว่าง ถนนลาดหญ้า กับ ถนนท่าดินแดง
ทิศตะวันออก: จุดตัดสามแยกระหว่าง ถนนลาดหญ้า กับ ถนนอิสรภาพ
แยกระหว่างถนนอิสรภาพกับถนนท่าดินแดง
แยกระหว่างถนนอิสรภาพกับถนนลาดหญ้า (มองจากถนนอิสรภาพ)
แยกระหว่างถนนท่าดินแดงกับถนนลาดหญ้า (มองจากถนนลาดหญ้า)
ซุ้มประตูไทยซิกข์ เฉลิมพระเกียรติ

ซุ้มประตูไทยซิกข์ เฉลิมพระเกียรติ ตั้งอยู่กลางพื้นที่สามเหลี่ยมของแยก โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดอย่างเป็นทางการเมื่อวันที่ 6 กุมภาพันธ์ พ.ศ. 2551 โดยซุ้มประตูดังกล่าวสร้างขึ้นเพื่อแสดงความจงรักภักดีของชาวซิกข์ที่มีต่อพระบาทสมเด็จพระเจ้าอยู่หัว
แองเจลิกา ค็อบ-แบเลอร์

| แองเจลิกา ค็อบ-แบเลอร์ |
| --- | --- |
เกิด:  (1971-11-09) 9 พฤศจิกายน ค.ศ. 1971 (53 ปี) ประเทศคอสตาริกา
ศิษย์เก่า: มหาวิทยาลัยแคลิฟอร์เนีย ลอสแอนเจลิส
อาชีพ: Music industry executive
กรรมการใน: Generosity Water, The Thirst Project
คู่สมรส: แชปแมน แบเลอร์
แองเจลิกา ค็อบ-แบเลอร์ (อังกฤษ: Angelica Cob-Baehler) เป็นผู้บริหารอุตสาหกรรมดนตรีอเมริกัน เธอเคยเป็นผู้จัดการศิลปินที่บริษัทเดอะเฟิร์ม เธอเคยทำงานตำแหน่งอาวุโสหลายตำแหน่งที่ค่ายเพลงโคลัมเบียเรเคิดส์ อีเอ็มไอ และอีพิก
ค็อบ-แบเลอร์ เกิดที่ซานโฮเซ ประเทศคอสตาริกา ใน ค.ศ. 1971 และย้ายไปที่เบอร์แบงก์ รัฐแคลิฟอร์เนีย พร้อมกับครอบครัวใน ค.ศ. 1981 เธอเข้าศึกษาในมหาวิทยาลัยแคลิฟอร์เนีย และจบการศึกษาสาขานิติศาสตร์ใน ค.ศ. 1993
แอกโซลอเติล

| แอกโซลอเติล |
| --- | --- |

สีน้ำตาลเข้ม

สีขาวตาดำ
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Ambystomatidae
สกุล:: Ambystoma
สปีชีส์:: A.  mexicanum
ชื่อทวินาม
Ambystoma mexicanum (Shaw, 1789)

สำหรับซาลาแมนเดอร์ ดูที่ วงศ์หมาน้ำ
สำหรับคางคก ดูที่ จงโคร่ง
สำหรับเขียด ดูที่ เขียดว้าก
แอกโซลอเติล (อังกฤษ: axolotl) หรือ อาโชโลตล์ (นาอวตล์: āxōlōtl; ชื่อวิทยาศาสตร์: Ambystoma mexicanum) เป็นสัตว์ครึ่งบกครึ่งน้ำในอันดับซาลาแมนเดอร์ชนิดหนึ่ง มีลักษณะใกล้เคียงกับซาลาแมนเดอร์เสือ (A. tigrinum) ซึ่งอยู่ในวงศ์และสกุลเดียวกัน โดยที่ชื่อ "แอกโซลอเติล" นั้น มาจากชื่อของเทพเจ้าโชโลตล์ (Xolotl) ซึ่งเป็นพระเจ้าแห่งความตายตามความเชื่อของชาวแอซเท็ก
แอกโซลอเติลเป็นซาลาแมนเดอร์ขนาดเล็ก ที่มีถิ่นที่อยู่ค่อนข้างจำกัด โดยจะพบได้เฉพาะทะเลสาบหรือพื้นที่ชุ่มน้ำใกล้กับกรุงเม็กซิโกซิตี ประเทศเม็กซิโกเท่านั้น จุดเด่นของแอกโซลอเติลก็คือ มีพู่เหงือกสีแดงสดซึ่งเป็นอวัยวะช่วยในการหายใจซึ่งติดตัวมาตั้งแต่ฟักออกจากไข่ โดยที่ไม่หายไปเหมือนกับสัตว์ครึ่งบกครึ่งน้ำจำพวกอื่น เช่น กบหรือซาลาแมนเดอร์ชนิดอื่น ซึ่งที่ถือได้ว่าเป็นสิ่งมหัศจรรย์อีกประการหนึ่งของแอกโซลอเติล คือ เมื่ออวัยวะไม่ว่าส่วนใดของร่างกายขาดหายไปจะสามารถซ่อมแซมตัวเองได้ ไม่ว่าจะเป็นอวัยวะภายนอกหรืออวัยวะสำคัญภายในร่างกาย เช่น หัวใจ ปอด
แอกโซลอเติลยังเป็นสัตว์ที่ไม่มีเปลือกตา และของเหลวที่ขับออกมาเป็นของเสียออกจากร่างกายก็ไม่ใช่ปัสสาวะ แต่เป็นน้ำที่ผ่านเหงื่อ อีกทั้งยังมีสีผิวแตกต่างกันหลากหลายด้วย เช่น สีน้ำตาลเข้ม สีดำ สีส้ม สีขาวตาดำ หรือแม้กระทั่งสีขาวตาแดงหรือสภาพที่เป็นอัลบิโน โดยทั้งนี้ที่เป็นแบบนี้ เพราะแอกโซลอเติลเป็นสัตว์ที่มีวิวัฒนาการแบบย้อนกลับเพื่อให้เข้าได้กับสภาพแวดล้อมที่อยู่อาศัย
แอกโซลอเติลมีความยาวเต็มที่ประมาณ 30 เซนติเมตร แต่โดยทั่วไปจะมีขนาดเฉลี่ย 15 เซนติเมตร ใช้เวลาโตเต็มที่ประมาณ 18-24 เดือน มีอายุยืนยาวประมาณ 15 ปี โดยอาศัยในน้ำที่มีอุณหภูมิไม่เกิน 20 องศาเซลเซียส ซึ่งจัดว่าค่อนข้างเย็น กินสัตว์น้ำขนาดเล็กเป็นอาหาร เช่น ปลาขนาดเล็ก กุ้ง หอยชนิดต่าง ๆ รวมถึงไส้เดือนดินหรือไส้เดือนน้ำ  เป็นต้น ขยายพันธุ์เมื่ออายุได้ 5 เดือนจนถึงโต ซึ่งขึ้นอยู่กับความถี่และคุณภาพของอาหาร รวมถึงอุณหภูมิกับคุณภาพของน้ำด้วย มีรายงานว่ามีตัวผู้ที่พร้อมผสมพันธุ์มีอายุต่ำกว่า 6 เดือนอยู่พอสมควร โดยที่ตัวผู้เมื่อเข้าสู่วัยเจริญพันธุ์จะมีความยาว 7 นิ้ว ขณะที่ตัวเมียมีแนวโน้มที่จะเข้าสู่ช่วงวัยนี้ช้ากว่าตัวผู้ 1-2 เดือน ตัวผู้มีลักษณะโคนหางที่ใหญ่และยาวกว่าตัวเมีย ฤดูการขยายพันธุ์อยู่ในเดือนมิถุนายนถึงธันวาคมในแต่ละปี ซึ่งในสถานที่เลี้ยงพบว่าสามารถขยายพันธุ์ได้ทุกช่วงเดือนของปี ไข่ใช้เวลาฟักประมาณ 2 สัปดาห์
สถานะในธรรมชาติของแอกโซลอเติลจัดอยู่ในภาวะเสี่ยงขั้นวิกฤติต่อการสูญพันธุ์ เนื่องจากถูกคุกคามอย่างหนักในถิ่นที่อยู่จากมนุษย์และยังตกเป็นอาหารของสัตว์ขนาดใหญ่กว่าตามห่วงโซ่อาหาร เช่น นกกินปลา ปลาขนาดใหญ่ เป็นต้น
นอกจากนี้แล้ว แอกโซลอเติลยังกลายเป็นสัตว์เลี้ยงของผู้นิยมเลี้ยงสัตว์แปลก ๆ อีกด้วย โดยนิยมเลี้ยงในตู้ปลาเช่นเดียวกับปลาสวยงามทั่วไป ในประเทศไทย บางครั้งแอกโซลอเติลจะถูกเรียกว่า "หมาน้ำ"
แหล่งข้อมูลอื่น

เว็บไซต์แอกโซลอเติล (อังกฤษ)
แยกบ้านขมิ้น

| --- | --- |


ชื่ออักษรไทย: บ้านขมิ้น
ชื่ออักษรโรมัน: Ban Khamin
รหัสทางแยก: 472 (กทม.)
ที่ตั้ง: แขวงศิริราช เขตบางกอกน้อย กรุงเทพมหานคร
ทิศทางการจราจร
↑: ถนนอรุณอมรินทร์ » แยกศิริราช
↓: ถนนอรุณอมรินทร์ » แยกวังเดิม
←: ซอยอิสรภาพ 44 » แยกวัดดงมูลเหล็ก
แยกบ้านขมิ้น (อังกฤษ: Ban Khamin Junction) เป็นสามแยกจุดตัดซอยอิสรภาพ 44 (ซอยแสงศึกษา) และถนนอรุณอมรินทร์ บริเวณเยื้องกับซอยวัดระฆังโฆสิตาราม ถัดจากจุดบรรจบระหว่างคลองวัดระฆังกับคลองบ้านขมิ้น (แนวคูเมืองกรุงธนบุรี) มาทางทิศเหนือ ในพื้นที่แขวงศิริราช เขตบางกอกน้อย กรุงเทพมหานคร
ประวัติ

โดยชื่อ "บ้านขมิ้น" นั้นมาจากในอดีต ตั้งแต่ยุคกรุงธนบุรีเป็นราชธานี ที่แห่งนี้เป็นชุมชนของช่างฝีมือที่ผลิตผงขมิ้นที่มีชื่อเสียง ต่อมาได้เปลี่ยนเป็นมะตูมเชื่อม จนทำให้ได้ชื่อว่า "ซอยมะตูม" หรือ "ตรอกมะตูม" ในซอยอรุณอัมรินทร์ 23 ซึ่งแต่เดิมซอยนี้มีชื่อว่า "ตรอกสวนอนันต์" ซึ่งผลิตเปลือกส้มโอจำหน่าย จนได้ชื่อว่า "บ้านเปลือกส้มโอ" แต่ภายหลังได้เปลี่ยนเป็นมะตูมเชื่อม ซึ่งไม่ปรากฏหลักฐานว่าได้เปลี่ยนมาตั้งแต่เมื่อไหร่ แต่ทางการก็ได้เปลี่ยนชื่อเป็น ตรอกมะตูม ดังในปัจจุบัน เพื่อให้สอดคล้องกับลักษณะทางกายภาพเพื่อให้จดจำง่าย ส่วนชื่อบ้านขมิ้น เหลือหลักฐานเพียงศาลเจ้าพ่อบ้านขมิ้น (ปึงท้าวกง) ศาลเจ้าจีนขนาดเล็กของชาวแต้จิ๋วหลังหนึ่งที่ตั้งอยู่ใกล้กับแยก ซึ่งสร้างตรงกับรัชสมัยจักรพรรดิกวังซฺวี่ แห่งราชวงศ์ชิง และคลองบ้านขมิ้น ซึ่งเป็นลำคลองสายหนึ่งอันเป็นส่วนหนึ่งของคูเมืองกรุงธนบุรี อยู่ในแนวเลียบหลังบ้านเรือนประชาชนตั้งแต่ตรอกมะตูมผ่านหน้าวัดพระยาทำวรวิหาร ซึ่งปัจจุบันเหลือสภาพเป็นเพียงคลองที่ตื้นเขินและถูกรุกล้ำและกลายเป็นเพียงท่อระบายน้ำออกสู่คลองบางกอกน้อยเท่านั้น
กายภาพ

เป็นจุดบรรจบของถนนอรุณอมรินทร์ ขนาด 4 ช่องจราจร (ไม่มีเกาะกลาง) ในแนวเหนือ-ใต้, ซอยแสงศึกษา ขนาด 2 ช่องจราจร (ไม่มีเกาะกลาง)
สถานที่สำคัญบริเวณใกล้แยกบ้านขมิ้น

วัดระฆังโฆสิตาราม
วัดพระยาทำวรวิหาร
โรงพยาบาลธนบุรี
ดูเพิ่ม

กรุงธนบุรี
แองเจลา เดวิส

| แองเจลา เดวิส |
| --- | --- |
เดวิสเมื่อปี 2014
เกิด: แองเจลา อีวอน เดวิส  (1944-01-26) 26 มกราคม ค.ศ. 1944 (80 ปี) เบอร์มิงแฮม รัฐอะลาแบมา สหรัฐ
อาชีพ: นักเคลื่อนไหว นักวิชาการ
พรรคการเมือง: พรรคคอมมิวนิสต์สหรัฐ (1969–1991) คณะกรรมการแนวร่วมประชาธิปไตบและสังคมนิยม (since 1991)
คู่สมรส: ฮัลตัน เบรธเวท (Hilton Braithwaite) (สมรส 1980; หย่า 1983)
รางวัล: รางวัลสันติภาพเลนิน


ภูมิหลังทางวิชาการ
การศึกษา: มหาวิทยาลัยแบรนดีส (BA) มหาวิทยาลัยแคลิฟอร์เนียแซนดีเอโก (MA) มหาวิทยาลัยฮูมบอลดท์ (PhD)
อาจารย์ที่ปรึกษาในระดับปริญญาเอก: เฮอร์เบิร์ท มาร์คัส
ผลงานทางวิชาการ
สาขาหลัก: ชาติพันธุ์วรรณา ปรัชญา สตรีศึกษา
สถาบันที่ทำงาน: มหาวิทยาลัยรัฐแซนแฟรนซิสโก มหาวิทยาลัยแคลฟอร์เนีย แซนทาครูซ
 
 
แองเจลา อีวอน เดวิส (อังกฤษ: Angela Yvonne Davis; เกิด 26 มกราคม 1944) เป็นนักเคลื่อนไหวทางการเมือง, นักปรัชญา, นักวิชาการและนักเขียนชาวอเมริกัน เธอเป็นอาจารย์ประจำมหาวิทยาลัยแคลิฟอร์เนีย แซนทาครูซ เธอเป็นนักลัทธิมาร์กซิสต์ สมาชิกของพรรคคอมมิวนิสต์สหรัฐ (CPUSA) และเป็นผู้ร่วมก่อตั้งคณะกรรมการแนวร่วมประชาธิปไตยและสังคมนิยม (CCDS) เธอมีผลงานเขียนหนังสือมากกว่าสิบเล่มในประเด็นเกี่ยวกับชนชั้นทางสังคม, สตรีนิยม, ชาติพันธุ์ และระบบเรือนจำของสหรัฐ
เดวิสได้รับรางวัลมากมายรวมถึงรางวัลสันติภาพเลนินจากสหภาพโซเวียต เธอมักถูกอ้างว่าเป็นผู้สนับสนุนความรุนแรงทางการเมืองหลายครั้งในหสรัฐ และเคยถูกวิจารณ์โดยเจ้าหน้าที่ระดับสูงของรัฐบาลสหรัฐ รวมถึงถูกวิจารณ์จากการสนับสนุนสหภาพโซเวียตและรัฐบริวาร เธอได้รับการเสนอชื่อเข้าในหอเกียรติยศสตรีแห่งชาติ และในปี 2020 เธอได้รับการขึ้นชื่อว่าเป็น "สตรีแห่งปี 1971" โดยนิตยสาร ไทม์ ฉบับ 100 สตรีแห่งปี และในปีเดียวกัน เธอยังได้ขึ้นชื่อเป็น 100 บุคคลผู้ทรงอิทธิพลที่สุดแห่งปีของไทม์
แองโกล-วาตูซี

วัววาตูซี
แองโกล-วาตูซี หรือ วัววาตูซี (อังกฤษ: Ankole-Watusi, Watisu cow, Watusi cattle) เป็นสายพันธุ์วัวสายพันธุ์หนึ่ง
แองโกล-วาตูซี มีถิ่นกำเนิดในทวีปแอฟริกา มีประวัติเป็นเวลายาวนานตั้งแต่ยุคก่อนประวัติศาสตร์ มีลักษณะเด่น คือ เป็นวัวที่มีเขาแหลมยาวที่สุดในโลก โดยเขาของแองโกล-วาตูซี มีลักษณะโค้งยาวปลายแหลม เส้นรอบวงที่ใหญ่ที่สุด  คือ 92.25 เซนติเมตร และมีน้ำหนักถึง 45 กิโลกรัมในแต่ละข้าง โดยภายในเขามีลักษณะกลวงเป็นโพรง แต่มีโครงสร้างแบบรังผึ้ง ซึ่งนอกจากมีไว้ต่อสู้กันเองแล้ว ยังมีประโยชน์สำหรับการระบายความร้อนอีกด้วย
แองโกล-วาตูซี จัดเป็นวัวที่มีความทนทรหด สามารถอดน้ำได้เป็นอย่างดี และกินหญ้าที่มีคุณภาพต่ำได้ เป็นวัวที่ชาวอียิปต์โบราณเลี้ยงไว้เพื่อบริโภคเนิ้อและนมมาแต่ตั้งแต่อดีต
แยกห้วยขวาง

| --- | --- |

ชื่ออักษรไทย: แยกห้วยขวาง
ชื่ออักษรโรมัน: Huai Khwang Intersection
รหัสทางแยก: N403 (ESRI), 206 (กทม.)
ที่ตั้ง: เขตดินแดง กรุงเทพมหานคร
ทิศทางการจราจร
↑: ถนนรัชดาภิเษก » รัชดา-สุทธิสาร
→: ถนนประชาราษฎร์บำเพ็ญ » ประชาอุทิศ (เหม่งจ๋าย)
↓: ถนนรัชดาภิเษก » เทียมร่วมมิตร
←: ถนนประชาราษฎร์บำเพ็ญ » ตลาดห้วยขวาง
ศาลพระพิฆเนศที่ทางแยกห้วยขวาง
แยกห้วยขวาง หรือ แยกรัชดา-ห้วยขวาง (อังกฤษ: Huai Khwang Intersection, Ratchada-Huai Khwang Intersection) เป็นสี่แยกจุดตัดระหว่างถนนประชาราษฎร์บำเพ็ญกับถนนรัชดาภิเษก ในท้องที่เขตดินแดง กรุงเทพมหานคร
รูปแบบของทางแยก

อุโมงค์ลอดทางแยกในแนวถนนถนนรัชดาภิเษก
ถนนระดับดินในแนวถนนประชาราษฎร์บำเพ็ญ
สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา
สถานที่สำคัญ

ศาลพระพิฆเนศ ห้วยขวาง
วัดกุนนทีรุทธาราม
โรงเรียนกุนนทีรุทธารามวิทยาคม
รถไฟฟ้ามหานคร สายเฉลิมรัชมงคล (สถานีห้วยขวาง)
แองเคอร์สะเวห์

ชีทมิวสิกเพลง Anchors Aweigh ในปี ค.ศ. 1906
"Anchors Aweigh"
บรรเลงโดยวงเครื่องเป่ากระทรวงกลาโหมสหรัฐอเมริกา
แองเคอร์สะเวห์ (อังกฤษ: Anchors Aweigh แปลว่า "ถอนสมอ") เป็นเพลงมาร์ชที่แต่งโดยชาลส์ เอ. ซิมเมอร์แมน คำร้องโดย อัลเฟรด ฮาร์ต ไมลส์ในปี ค.ศ. 1906  โดยไมลส์ซึ่งเป็นนักเรียนโรงเรียนนายเรือสหรัฐอเมริการุ่นปี 1907 ได้ขอร้องให้ซิมเมอร์แมน ซึ่งเป็นหัวหน้าวงดุริยางค์โรงเรียนนายเรือ ช่วยแต่งเพลงสำหรับเป็นเพลงประจำรุ่นในปีนั้น
เพลงแองเคอร์สะเวห์ได้รับการบรรเลงและขับร้องครั้งแรกเมื่อวันที่ 1 ธันวาคม ค.ศ. 1906 ในการแข่งขันอเมริกันฟุตบอลประเพณีระหว่างโรงเรียนนายร้อยทหารบกสหรัฐกับโรงเรียนนายเรือ ที่เมืองฟิลาเดลเฟีย รัฐเพนซิลเวเนีย ต่อหน้าผู้ชมมากกว่า 30,000 คน และได้รับการยอมรับเป็นเพลงเชียร์ของวิทยาลัย และเป็นเพลงประจำกองทัพเรือสหรัฐอเมริกาอย่างไม่เป็นทางการ
แหล่งข้อมูลอื่น

"Anchors Aweigh" by the U.S. Navy Band (mp3 file)
"Anchors Aweigh" (mp3 file; part II of medley)
"Anchors Aweigh" done as instrumental band march (.wav file)